Fam Ekman

**Fam Ekman** (født 6. oktober 1946 i Stockholm) er en svensk-norsk billedkunstner, illustratør og forfatter som er særlig kjent for sine vakre og særegne bildebøker for barn og voksne. 

## Bakgrunn og arbeid
Fam Ekman har utdannelse fra Statens håndverks- og kunstindustriskole, der hun var elev fra 1965 til 1968, og Statens kunstakademi, der hun studerte fra 1979 til 1983. 

Fam Ekman debuterte litterært med *Det kan hända* i 1969, ei bok om vesle Jonas som med fantasi og en magisk penn tegner seg i en tegneserieverden. Hun ble imidlertid for alvor kjent for den nyskapende bildeboka *[[Hva skal vi gjøre med lille Jill?]]* i 1976. Hun har siden illustrert en mengde bildebøker med egne og andres tekster. Hun har også arbeidet som grafisk designer i NRKs Dagsrevyen.

Tekstene i Fam Ekmans bøker er korte og underfundige og tar ofte utgangspunkt i eventyrmotiver og dyrefabler. Bildene er påvirket av både naivistisk og surrealistisk billedkunst, samt kunstverk av Ivar Arosenius, Henri Rousseau og Matisse. Illustrasjonene er som regel utført som kollasjer av papirbiter med grafiske mønstre og figurer i avstemte farger. Hun lager også pastisjer der hun låner bilder og motiver fra andre. 

Fam Ekmans barnebøker appellerer også til voksne og betegnes ofte som allalderlitteratur. Hun har dessuten laget tre bildebøker som først og fremst er beregnet for et voksent publikum. Fam Ekman har mottatt en rekke priser for arbeidet sitt, og regnes som en av de aller fremste billedbokkunstnerne i Norge. Flere av bøkene er oversatt til særlig svensk, men også andre språk.

Fam Ekman er datter av de svenske skuespillerne Eva Henning og Hasse Ekman, og halvsøster til skuespillerne Gösta Ekman d.y. og Stefan Ekman, kunstneren Krister Ekman og regissøren Mikael Ekman. I 1954 flyttet hun med mora fra Sverige til Oslo, der hun har bodd siden.

## Bildebøker med egen tekst
* 1969: *Det kan hända* (Stockholm: Svenska Barn)
* 1976: *Hva skal vi gjøre med lille Jill?* 
* 1976: *Akk ja sann – historier for voksne barn* 
* 1977: *Kyss katta* 
* 1985: *Rødhatten og Ulven* 
* 1986: *Frøken Mosekvist og det flyvende teppe* 
* 1987: *En sky over Pine-Stine* 
* 1988: *Den nye vesken* 
* 1989: *Sonate for en fiolin* 
* 1991: *Kattens hale* 
* 1992: *Kattens skrekk* 
* 1995: *Dagbok forsvunnet* 
* 1996: *Kaffebønneslekten* 
* 1998: *Tilberedning av hjerter* 
* 1999: *Lommetørkleet* 
* 2001: *Skoen*
* 2002: *Da solen gikk ned*
* 2004: *Fredag den trettende*
* 2005: *PS. Hils morfar!*
* 2007; *Kall meg onkel Alf* 
* 2008: *Diddel  duddel dandy*
* 2009: *Tidens tann*
* 2010: *Stoff*
* 2011: *Mitt navn er Fox*
* 2012: *Ved Mjøsa*
* 2013: *Napoleon bestemmer*
* 2014: *Spiller dere sjakk, sa Lucy*
* 2015: *Papirfuglen*
* 2016: *Møtet ved fuglebadet*

## Litterære priser og annet
* 1977: Kulturdepartementets billedbokpris for boken *Kyss katta* 
* 1984: Kulturdepartementets illustrasjonspris for *Frida, en hundehistorie* (forfatter Beate Audum)
* 1985: Det Kongelige Kultur- og vitenskapsdepartements illustratørpris
* 1986: 1. pris i *[[Aftenposten]]s* illustratørkonkurranse
* 1986: Lennart Hellsings æresspris (Silverhornet), Sverige 
* 1986–1987: Årets vakreste bøker, diplom 
* 1988: Kirke- og undervisningsdepartementets billedbokpris for *Den nye vesken* 
* 1998: Arb. kom. for norsk bokkunst, sølvdiplom + diplom
* 1989: Kultur og vitenskapsdepartementets billedbokpris
* 1990: IBBY-prisen – diplom (illustrasjon) 
* 1990–1991: Årets vakreste bøker, sølv, diplom, diplom 
* 1992: Brageprisen for beste billedbok for Sissel Solbjørg Bjugns *Jente i bitar*
* 1992: Kulturdepartementets billedbokpris for *Kattens skrekk* 
* 1993: Årets vakreste bøker, bronse
* 1994: Nordiske Tegneres pris
* 1994: Årets vakreste bøker, gull 
* 1995: Årets vakreste bøker, gull
* 1995: Kulturdepartementets illustrasjonspris for *Morovers* av André Bjerke
* 1998: Årets vakreste bøker, sølv
* 2002: Årets vakreste bøker, diplom
* 2003: Årets vakreste bøker, sølv
* 2003: Bokkunstprisen 2003
* 2005: Årets vakreste bøker, diplom for *Fredag den trettende* 
* 2006: Årets vakreste bøker, diplom
* 2007: Norsk litteraturkritikerlags barnebokpris for *Kall meg onkel Alf* 
* 2007: Riksmålsforbundets barne- og ungdomsbokpris for *Kall meg onkel Alf*

## Referanser


## Eksterne lenker

* Intervju 2016
* Fam Ekman i Cappelen Forlag
* Fam Ekman  i Cappelen Publisher
* Fam Ekman i NRK Forfatter
* Fam Ekman i Aftenposten Alex